6. pielikums
Atklātam konkursam
VIAA 2026/41 ERAF VTDT
Ar 06.08.2026. grozījumiem
Ar 17.08.2026. grozījumiem
(grozījumi iekrāsoti ar zaļu krāsu)

DARBA UZDEVUMS

 “Vidzemes Tehnoloģiju un dizaina tehnikuma tehniskās apkopes punkta ēkas energoefektivitātes paaugstināšanas būvniecības ieceres dokumentācijas izstrāde, būvdarbi un autoruzraudzība”

Aktualizācijas datums – 17.08.2026.
Apvienotā projektēšana un būvdarbi



	1. 
	Objekta nosaukums

	“Vidzemes Tehnoloģiju un dizaina tehnikuma Tehniskās apkopes punkta ēkas energoefektivitātes paaugstināšana, Tehniķu ielā 4, Priekuļu pagastā, Cēsu novadā”

	2. 
	Būves kadastra apzīmējums
	Kadastra apzīmējums 42720070169010

	3. 
	Pasūtītājs
	Vidzemes Tehnoloģiju un dizaina tehnikums, Priekuļu pagasts, Cēsu novads, LV-4126

	4. 
	Būvniecības veids
	Atjaunošana/Pārbūve

	5. 
	Projektēšanas stadija
	Atbilstoši normatīvo aktu prasībām

	6.     
	Būves galvenais izmantošanas veids, būves projektējamā platība	
	1263 – skolas, universitātes un zinātniskās pētniecības ēkas
II grupa 
1 virszemes stāvs.
Kopējā platība 817,20 m².
Būvtilpums 4095 m³

	7. 
	Projektējamā objekta galvenās funkcijas un pārbūves mērķis
	Objekta galvenā funkcija ir tehnisko telpu nodrošināšana tehnikuma mācību procesam, noliktavām un saistītajām tehniskajām telpām. Atjaunošanas/pārbūves procesā paredzēts veikt ēkas norobežojošo konstrukciju siltināšanu (pamatus, ārsienas), logu demontāžu un atkārtotu montāžu atbilstoši montāžas tehnoloģijai, ieejas durvju un vārtu nomaiņa, lietus ūdens kanalizācijas novadīšanas sistēmas, no jumta, atjaunošanu un pieguļošās teritorijas labiekārtošanu, kā arī ēkas inženiersistēmu, tai skaitā ūdensapgādes, elektroapgādes, apkures un vēdināšanas sistēmas atjaunošanu un modernizēšanu, ierīkojot ēkas automātiskās vadības sistēmu (BMS). 

	8. 
	Norādījumi par projekta risinājumiem (pielietojamie materiāli un konstrukcijas)
	Izstrādāt projektēšanas dokumentāciju saskaņā ar valstī pastāvošajiem normatīviem un prasībām, izmantojot funkcionālus un ekonomiski pamatotus risinājumus, to variantus saskaņot ar Pasūtītāju.

Fasādes darbi

Demontāža

· Paredzēt esošo logu demontāžu (tie paši logi būs jāmontē atpakaļ);
· Paredzēt esošo vārtu un durvju demontāžu (koka konstrukciju vārtus utilizēt, pārējo nodot Pasūtītājam);
· Paredzēt skārda elementu, piemēram, gaisa vadu, logu palodžu utt., demontāžu un utilizāciju;
· Paredzēt elektrosadales punktu demontāžu un utilizāciju;
· Paredzēt lietus ūdens noteksistēmu demontāžu un nodošanu Pasūtītājam;
· Paredzēt apgaismojuma un videonovērošanas sistēmu demontāžu un nodošanu Pasūtītājam.

Logi     

· Paredzēt demontēto logu montāžu, izvietojot vienā plaknē ar ārsienas ārējo daļu, nodrošinot stiprinājumus, polimēru putu slāni, tvaika izolācijas, vēja un mitruma aizsardzības lentas;
· Paredzēt iekšējās (Möller vai ekvivalents ) un ārējās (alumīnijs 3 mm biezumā, ražotājs BIC vai ekvivalents) palodzes. Vizualizācija un montāžas risinājumi Pielikumā Nr.1,
· Paredzēt iekštelpu aiļu apdari ar kaļķa cementa apmetumu, gruntēšanu un krāsošanu 2 kārtas vai līdz vienmērīgai nosegšanai, krāsa ar augstu nodilumizturību, jābūt atbilstošai slapjai tīrīšanai (materiāls – Caparol vai ekvivalents).

Vārti

· Paceļamo, sekciju veida vārtu montāža (Hörmann vai ekvivalents), vārtu U≤0,9 W/m2K. Telpās, kur nav ieejas durvju, uz katru telpu vienos vārtos paredzēt iebūvētās, slēdzamas ieejas durvis, saglabājot kopējo U vērtību,
· Telpā Nr.14 vārti nav nepieciešami,
· Paredzēt iekštelpu aiļu apdari ar kaļķa cementa apmetumu, gruntēšanu un krāsošanu 2 kārtas vai līdz vienmērīgai nosegšanai, krāsa ar augstu nodilumizturību, jābūt atbilstošai slapjai tīrīšanai (materiāls – Caparol vai ekvivalents).

Durvis

· Paredzēt slēdzamu (slēdzene, rokturis un saistītie elementi ASSA/ABLOY vai ekvivalents) metāla durvju (Hörmann vai ekvivalents)  montāžu, U=1,1 W/m2K ar virsgaismu, atbilstoši esošajām (telpa Nr.14),
· Paredzēt slēdzamu (slēdzene, rokturis un saistītie elementi ASSA/ABLOY vai ekvivalents) metāla durvju (Hörmann vai ekvivalents) 2,9m2 montāžu, U=1,1 W/m2K, telpā Nr.14 demontēto vārtu vietā.

Konstruktīvie elementi

· Paredzēt, telpā Nr. 14, vārtu aiļu aizmūrēšanu. Mūra biezums atbilstoši esošās sienas biezumam. Sienu veidot no FIBO 3MPA keramzītbetona blokiem (bez gropes), veicot stiegrojuma iestrādi katrā otrajā rindā ar FIBO Bi stiegrojumu, paredzot divus stiegrojuma elementus katrā stiegrojuma rindā un dzelzsbetona pamata izbūvi, izmantojot transportbetonu. No telpas iekšpuses, paredzēt dekoratīvo šuvju izveidi, gruntēšanu un krāsošanu 2 kārtas vai līdz vienmērīgai nosegšanai (materiāls – Caparol vai ekvivalents). Paredzēt deformācijas šuvju izveidi starp esošo un jauno mūri, pielietojot elastīgu hermētiķi (šuvju mastiku), PE putu auklu un poliuretāna siltinājuma loksnes. No ārpuses, paredzēt apmetuma izveidi sienai, lai aizdarītu FIBO blokos esošās poras. Kopā ar siltinājumu, sienai jābūt U = 0,22 W/m2K;
· Paredzēt plaisu remontdarbus. Izfrēzēt šuves, ielīmēt nerūsējošā tērauda stieņus, aizpildīt ar strukturālu javu,
· Paredzēt, pie ēkas sienas stiprinātas, nerūsējošā metāla kāpnes, nokļūšanai uz jumta.

Fasādes siltināšana un apdare

· Paredzēt ventilējamās fasādes izbūvi, ieskaitot ēkas paaugstinājumu, nodrošinot kopējo U≤0,22 W/m2K,
· Paredzēt nerūsējošā tērauda nesošo pamatkonstrukciju, iekļaujot kronšteinus (ar termo starpliku), vertikālos, horizontālos profilus, stūra profilus, cokola profilus, stiprinājumus, pretinsektu un putnu sietus (pielietojot viena ražotāja izstrādātu sistēmu, EJOT CROSSFIX vai ekvivalents),
· Paredzēt fasādes siltumizolēšanu (ieskaitot logu, durvju un vārtu ailas, termiskā tilta vērtībai nepārsniedzot 0,1 W/m2K), veicot izolācijas slāņa izbūvi divās kārtās ar saistītajiem papildus materiāliem. Jānodrošina viena ražotāja izstrādātas sistēmas pielietošana, piemēram - PAROC Ultra 100mm un PAROC Cortex pro b 50 mm, PAROC Cortex līmlenta (XST 042) un PAROC Cortex stūra līmlenta (XST 041), vai ekvivalents,
· Paredzēt dībeļus EJOT Ejotherm S1vai ekvivalents,
· Paredzēt fasādes apdari ar masā pigmentētām, bez krāsas pārklājuma, pārklātām ar caurspīdīgu hidrofobu pārklājumu cementšķiedras plāksnēm (ugunsreakcijas klase A2‑s1,d0, biezums – ne mazāk kā 8 mm) Swisspearl Patina Rough NXT vai ekvivalents (tonis P070) (paredzēt rūpnieciski sagatavotu apdares element piegādi, detaļu apstrāde (zāģēšana) objektā nav pieļaujama), stiprinot ar nerūsējošā tērauda skrūvēm, paredzot amortizācijas lenti uz pamatkonstrukcijas.

Pamatu un cokola darbi

Demontāža

· Paredzēt esošās lietus ūdens novadīšanas apmales un uzbrauktuvju demontāžu, 

Pamatu un cokola darbi 

· Paredzēt atrakt ēkas pamatus līdz pamatu pēdai,
· Paredzēt pamatu virsmas attīrīšanu, drūpošu elementu demontāžu,
· Paredzēt bojāto vietu remontdarbus un pamatu pastiprināšanu,
· Paredzēt pamatu virsmas izlīdzināšanu, lai nodrošinātu plakni hidroizolācijas uzklāšanai,
· Paredzēt vertikālās hidroizolācijas uzklāšanu pilnam pamatu apjomam, atbilstoši izvelētā materiāla ražotāja tehniskajai specifikācijai (SIKAProof vai ekvivalents),
· Paredzēt pamatu siltināšanu 0,7 metru dziļumā un 0.5 metru augstumā (cokola daļa) virs zemes līmeņa, izmantojot ekstrudēto putupolistirolu λ≤0,036 W/mK (Finnfoam vai ekvivalents) ar pusspundi, paredzot divas kārtas, kopējais biezums 100mm, izmantojot termodībeļus (EJOT vai ekvivalents), 
· Paredzēt nerūsējošā tērauda nesošo pamatkonstrukciju, iekļaujot kronšteinus (ar termo starpliku), vertikālos, horizontālos profilus, stūra profilus, cokola profilus, stiprinājumus, pretinsektu un putnu sietus (pielietojot viena ražotāja izstrādātu sistēmu, EJOT CROSSFIX vai ekvivalents),
· Paredzēt cokola (0.5 metru augstumā no zemes līmeņa) apdari ar masā pigmentētām, bez krāsas pārklājuma, pārklātām ar caurspīdīgu hidrofobu pārklājumu cementšķiedras plāksnēm (ugunsreakcijas klase A2‑s1,d0, biezums – ne mazāk kā 8 mm) Swisspearl Patina Rough NXT (tonis P020) vai ekvivalents (paredzēt rūpnieciski sagatavotu apdares element piegādi, detaļu apstrāde (zāģēšana) objektā nav pieļaujama) , stiprinot ar nerūsējošā tērauda skrūvēm, paredzot amortizācijas lenti uz pamatkonstrukcijas.

Lietus ūdens novadīšanas apmales izbūve

· Paredzēt lietus ūdens novadīšanas apmales izbūvi pa ēkas perimetru,
· Paredzēt bruģētas (bruģa biezums 60mm), lietus ūdens novadīšanas apmales izbūvi, platumā 0,5 metri pa ēkas perimetru, izņemot vietas, kur ir uzbrauktuves iekļūšanai ēkā,
· Paredzēt kritumu no ēkas 2,5%. Izbūves risinājumos jāparedz bortakmeņi un konstrukcijas izbūve uz šķembu maisījuma ar ģeorežģi,    ģeotekstilu vai kombinēto materiālu (atbilstoši izvēlētajam šķembu maisījumam) ar atbilstošu nestspēju un skalotām sīkšķembām, betona bruģa šuvju ar drenējošu smilti,
· Paredzēt bruģēta lieveņa izbūvi vietās, kur ir ieejas durvis (nav domātas ieejas durvis, kuras atrodas vārtos), kritumu no ēkas 2,5%. Izbūves risinājumos jāparedz bortakmeņi un konstrukcijas izbūve uz šķembu maisījuma ar ģeorežģi, ģeotekstilu vai kombinēto materiālu (atbilstoši izvēlētajam šķembu maisījumam) ar atbilstošu nestspēju un skalotām sīkšķembām, izmērs 1,5 x 1,5 metrs, betona bruģa šuvju ar drenējošu smilti,
· Paredzēt termisko atdalījumu starp lieveņi un ēkas pamatu, termiskā tilta vērtībai nepārsniedzot 0,1 W/mK, savienojuma vietu nosedzot ar nerūsējošā tērauda profilēto loksni.

Uzbrauktuves izbūves darbi

· Paredzēt dzelzsbetona uzbrauktuvju izbūves vietās, kur ir vārti,
· Paredzēt pilnas konstrukcijas izveidi un betona kārtas izbūvi izmantojot transportbetonu,
· Paredzēt attiecīgajās telpās daļēju grīdas demontāžu un atjaunošanu, kur tas nepieciešams grīdas izlīdzināšanai esošo grīdu un vārtu savienojumu vietām,
· Paredzēt konstrukcijas detalizāciju projektēšanas stadijā,
· Paredzēt termisko atdalījumu starp uzbrauktuvi un ēkas pamatu, termiskā tilta vērtībai nepārsniedzot 0,1 W/mK, savienojuma vietu nosedzot ar nerūsējošā tērauda profilēto loksni.

Jumta darbi

Demontāža

· Paredzēt jumta seguma, siltinājuma, bojāto ventilācijas izvadu un citu saistīto konstrukciju demontāžu,
· Paredzēt attīrīt jumta plakni līdz pārseguma panelim.

Jumta siltināšana un seguma izveide

· Paredzēt jumta nesošās virsmas sagatavošanu, nodrošinot lai tā būt gluda, aizpildītām plaisām un bez izvirzījumiem. Ja nepieciešams, slīpuma izveidei izmantot keramzītu ar saistvielu, 
· Paredzēt jumta siltināšanu, nodrošinot U≤ 0,14 W/m2K,
· Paredzēt jumta pārseguma siltumizolēšana ar kopējo biezumu vismaz 220mm (λ≤0,037 W/mK), PAROC ROB 80 – 20mm, PAROC ROS 30 – 200mm ar stiprināšanu pie pārseguma paneļa, 
PAROC tvaika barjera (XMV 020), PAROC tvaika barjeras blīvējuma lente (XST 013) šuvju salīmēšanai, visus iepriekš minētos materiālus var aizstāt ar ekvivalentiem, bet ievērojot viena ražotāja sistēmu,
· Paredzēt jumta karnīzes izbūvi no nerūsējošā tērauda konstrukcijas, apdare ar mitrumizturīgo saplāksni, izveidojot jumta daļas pārkari ēkas sienai,
· Paredzēt karnīzes skārda iesegumu (Rukki vai ekvivalents),
· Paredzēt lāseņu un lietus novadīšanas sistēmas montāžu (Rukki vai ekvivalents),
· Paredzēt TPO membrānas jumta seguma montāžu (KÖSTER TPO 2.0 vai ekvivalents).

Iekšdarbi

Konstruktīvie elementi

· Paredzēt nesošo un pašnesošo sienu plaisu remontdarbus. Izfrēzēt šuves, ielīmēt nerūsējošā tērauda stieņus, aizpildīt ar strukturālu javu,
· Paredzēt pārseguma paneļu attīrīšanu no drūpošām substancēm, stiegru attīrīšanu no rūsas, apstrādi ar pretkorozijas līdzekļiem, aizpildīt ar strukturālu javu.

Telpu apdare

· Paredzēt sienu attīrīšanu, gruntēšanu, apdari ar kaļķa – cementa apmetumu un krāsošanu 2 kārtas vai līdz vienmērīgai nosegšanai (materiāls – Caparol vai ekvivalents). Sienu apdari paredzēt visām plaknēm, kur tiek izbūvēta apkures sistēma.

Inženiertīkli

Siltumapgāde

· Paredzēt esošā siltummezgla un apkures sistēmas demontāžu,
· Paredzēt siltummezgla ierīkošana ēkā, uzskaites ierīkošanu. Sistēmu paredzēt izbūvēt no viena veida un ražotāja materiāliem (izvelēto materiālu kvalitātei jāatbilst Grundfoss, Wilo, Herz, Danfoss vai ekvivalentiem materiāliem),
· Paredzēt zemas siltuma inerces sistēmu, atbilstoši telpu projektētajai nepieciešamajai jaudai pēc pārbūves,  
· Paredzēt sistēmas izbūvi no neleģēta tērauda, ārpusē cinkotām detaļām (Viega Prestabo vai ekvivalents) ar siltumizolāciju (cauruļu izolācijas čaulas Paroc vai ekvivalentu). Cauruļvadu diametrus precizēt projektēšanas laikā. Sistēmu paredzēt izbūvēt no viena veida un ražotāja materiāliem,
· Paredzēt apkures ķermeņu (Purmo, Kermi vai ekvivalents) ar termoregulatoriem (Herz, Danfoss vai ekvivalents) montāžu.

Ventilācija

· Paredzēt esošo gaisa vadu un šahtu demontāžu (aizdari) (precizēt projektēšanas laikā),
· Paredzēt ventilācijas izbūvi divās klašu telpās Nr2 un Nr14. PN1 un PN2, divas 500m3/h regulējamas ražības iekārtas ar CO2 sensoru telpā. Siltuma atgūšana ne zemāka par 75% pie nominālās ražības. Iekārtu elektriskā efektivitāte SFP≤0,40 Wh/m3, 
· Paredzēt ventilācijas izbūvi darbnīcu telpās Nr17 un Nr18. PN3 1000m3/h regulējamas ražības iekārta ar CO2 sensoru telpā. Siltuma atgūšana ne zemāka par 75% pie nominālās ražības. Iekārtas elektriskā efektivitāte SFP≤0,40 Wh/m3,
· Paredzēt ventilācijas izbūvi darbnīcu telpās Nr1, Nr7, Nr13. PN4 500m3/h regulējamas ražības iekārta ar CO2 sensoru telpā. Siltuma atgūšana ne zemāka par 75% pie nominālās ražības. Iekārtas elektriskā efektivitāte SFP≤0,40 Wh/m3,
· Paredzēt ventilācijas izbūve krāsošanas darbnīcas telpās specializētā nosūce N1 līdz 4500m3/h, bez siltuma atgūšanas, darba laiks aprēķinā līdz 30min.darbdienā,
· Paredzēt ventilācijas izbūvi mazgāšanas darbnīcas telpās nosūce N2 līdz 1200m3/h, bez siltuma atgūšanas, darba laiks aprēķinā līdz 30minūtēm darba dienā,
· Paredzēt, ka ventilācijas sistēmu izbūvē tiek pielietoti Flaktwood vai ekvivalentu ražotāju materiāli.

Ūdensapgāde

· Paredzēt aukstās un siltās ūdensapgādes sistēmas demontāžu,
· Paredzēt jaunu aukstās ūdensapgādes sistēmas izbūvi un pievienošanu esošajiem patērētājiem,
· Paredzēt Uponor MLC daudzslāņu caurules stangās (vai ekvivalentu).  Cauruļvadu diametrus precizēt projektēšanas laikā. Sistēmu paredzēt izbūvēt no viena veida un ražotāja materiāliem,
· Paredzēt pretkondensāta izolāciju aukstā ūdensvada sistēmai,
· Paredzēt siltā ūdensvada siltumizolāciju (cauruļu izolācijas čaulas Paroc vai ekvivalentu),
· Paredzēt siltās ūdensapgādes sistēma izbūvi lokāli pie katra patērētāja, patēriņam - līdz 2m3/mēnesī. Kopējais enerģijas patēriņš 7232 kWh/g.

Elektroapgāde un apgaismojums

· Paredzēt elektroapgādes un apgaismojuma sistēmas demontāžu,
· Paredzēt elektropievada izbūvi no ēkas ievada vietas līdz elektrosadales telpai (elektrosadales telpa paliek esošajā vietā),
· Paredzēt jauna elektrosadales punkta montāžu,
· Paredzēt atbilstošas klases automātslēdžu (A, B, C, D) konkrētām patērētāju grupām un saistītā aprīkojuma montāžu, ieskaitot pārsprieguma aizsardzību,
· Paredzēt jaunas elektroapgādes sistēma izbūvi no elektrosadales punkta uz visām telpām un patērētājiem, atbilstoši esošai situācijai un patērētāju specifikai,
· Paredzēt maģistrālo kabeļu izvietošanu uz kabeļu plauktiem, pievadus paredzot gludajās caurulēs un kabeļu kanālos, 
· Paredzēt rozešu daudzumu un specifiku atbilstoši esošajiem un šajā specifikācijā aprakstītājiem, jauniem patērētājiem,
· Paredzēt elektroapgādes sistēmas izbūvi pielietojot Siemens, Schneider electric, ABB, OBB vai ekvivalentus materiālu ražotājus,
· Paredzēt apgaismojuma sistēmas izbūvi, paredzot,
energoefektīvus (Philips, Osram vai ekvivalents) LED griestu/iekārtos gaismekļus ar jaudu līdz 500lx (6W/m2) mācību un darbnīcu telpās, līdz 150lx (3W/m2) pārējās telpās,
· Paredzēt elektroapgādes apgaismojuma sistēmas izbūvi virsapmetuma izpildījumā, 
· Paredzēt āra apgaismojuma izveidi, gaismekļus izvietojot ēkas stūros un uz galvenās fasādes (fasāde ar daudziem vārtiem),
· Paredzēt LED IP65 energoefektīvus gaismekļus (Philips, Osram vai ekvivalents), vadību paredzot ar tumsas sensoriem un manuāli vadāmus. 

Ugunsgrēka atklāšanas sistēma

· Paredzēt esošās UAS demontāžu un atpakaļ montāžu vietās, kur sistēma traucē pārbūves darbu veikšanai;
· Paredzēt, ka veicot montāžu, vadi jāievieto gludajās caurulēs.

BMS sistēmas izbūve

· Paredzēt ēkas vadības EVS/BMS izbūvi (Siemens, Schneider electric vai ekvivalents), apkures/ventilācijas/apgaismojuma iekārtu centralizētai vadībai, enerģijas monitoringam.

Zibens aizsardzība un zemējums 
 
· Paredzēt zibens aizsardzības sistēmas izbūvi (jumts, fasāde, zeme),
· Paredzēt zemējuma kontūra izbūvi apkārt ēkai, nodrošinot atbilstošu pretestību (ne vairāk kā 4 omi),
· Paredzēt galvenās sadales un zibens uztvērēju 
pieslēgšanu pie viena kontūra,
· Paredzēt visu metāla cauruļvadu sazemēšanu. 

Paredzēt pieslēgumu un konstrukciju šķērsojuma vietu apdari visām iepriekš minētajām inženierkomunikācijām. Visas inženierkomunikācijas, kas šķērso jebkādas konstrukcijas, jāievieto čaulās. 

	9. 
	Citi norādījumi
	Veicot projekta dokumentācijas izstrādi un būvdarbus, jāievēro Latvijas Republikas, Eiropas savienības un attiecīgo materiālu ražotāju rekomendācijas. 

	10. 
	Norādījumi par inženierizpētes un uzmērīšanas darbu veikšanu
	Veikt projektēšanai nepieciešamo inženierizpēti atbilstoši Ministru kabineta 02.09.2014 noteikumu Nr. 529 “Ēku būvnoteikumi”, 23.2.2. apakšpunktam.

	11.
	Īpašie nosacījumi

	Atbilstoši Ministru kabineta 02.09.2014  noteikumu Nr.529 “Ēku būvnoteikumi” 20. punktam, būvniecības ieceres dokumentāciju izstrādā elektroniski vienā eksemplārā un pievienojama būvniecības informācijas sistēmā (BIS).
Pasūtītājam - būvniecības ieceres dokumentāciju (tai skaitā *.dwg un PDF failus) un pilnīga būvdarbu tāmi (tai skaitā *.xls faili. Microsoft Excel vai ekvivalentā faila formātā, saglabāt visas aprēķinu formulas), vienu pilnas dokumentācijas kopiju, ietverot skaņojumus un visu speciālistu parakstus un apliecinājumus digitālā formātā saglabātu vienā USB datu nesējā;
Projekta dokumentācija jāsaskaņo ar Pasūtītāju, kā arī atbilstoši normatīvo aktu prasībām;
Projektētājs pieprasa un saņem visus projekta dokumentācijas izstrādei nepieciešamos izejas materiālus, tai skaitā tehniskos noteikumus;
Projektētājs veic visus nepieciešamos saskaņojumus tai skaitā ar institūcijām, kas izsniegušas tehniskos noteikumus.

